钦定古今图书集成/明伦汇编/氏族典/第327卷 > 《廖用贤尚友录》 > 刘章
## 钦定古今图书集成/明伦汇编/氏族典/第327卷 > 《廖用贤尚友录》 > 刘章

按《汉书齐悼惠王肥传》，“齐悼惠王子章为城阳景王，
章入宿卫于汉，高后封为朱虚侯，以吕禄女妻之。尝
入侍燕，请以军法行酒。诸吕有一人醉亡酒，章追斩
之，太后左右大惊。高后崩，诸吕欲为乱，章与太尉勃、
丞相平等诛之。孝文二年，与东牟侯俱立，二年薨。子
共王喜嗣。孝文十二年，徙王淮南，五年，复还王城阳，
‘凡立三十三年薨，子顷王延嗣。二十六年薨，子敬王
义嗣。九年薨，子惠王武嗣。十一年薨，子荒王顺嗣。四
十六年薨，子戴王恢嗣。八年薨，子孝王景嗣。二十四
年薨，子哀王云嗣’。”一年薨，无子，国绝。成帝复立云兄
俚为城阳王，王莽时绝。